འོན་ཀྱང་ད་བར་བཟང་ངན་གྱི་བརྡ་ལན་གང་ཡང་བྱུང་མེད།ང་ཚོའི་ངོས་ནས་དོན་དངོས་སུ་བོད་པའི་དཀའ་རྙོག་སེལ་ཆེད་རྒྱལ་སྤྱིའི་མི་སྣ་བོད་ནང་ཡོང་ཆོག་གི་མེད་ནའང་།ང་ཚོ་བོད་པ་རང་གིས་བོད་ནང་གི་གནས་སྟངས་རྟོག་ཞིབ་ཆེད་འགྲོ་བཅུག་རོགས།ཞེས་ལྷག་བསམ་རྣམ་དག་ཐོག་ནས་ཞུས་ཡོད་ཀྱང་ད་བར་ཡ་ལན་གང་ཡང་བྱུང་མེད།དེ་རིང་སྡིངས་ཆ་འདིའི་ཐོག་ནས་ཞུ་རྒྱུར།རྒྱ་གར་གཞུང་ལ་ང་ཚོས་ཡིད་ཆེས་བརྟན་པོ་ཡོད།བློས་ཆ་ཚང་བཀལ་གྱི་ཡོད།རྒྱ་གར་གཞུང་གིས་ད་བར་བོད་མིའི་དཀའ་རྙོག་དང་འབྲེལ་བའི་རོགས་རམ་མཐུན་འགྱུར་ཆ་ཚང་གནང་ཡོད།མ་འོངས་པར་ཡང་དེ་ལས་ལྷག་པ་མེད་ནའང་ཞན་དུ་འགྲོ་གི་རེད་བསམས་ཀྱི་མེད།དེར་བརྟེན་རྒྱ་ནག་གི་སྲིད་འཛིན་རྒྱ་གར་ལ་སླེབས་སྐབས་རྒྱ་གར་གྱི་ངོས་ནས་བོད་མིའི་རེ་བ་སྟོང་ཟད་དུ་གཏོང་གི་རེད།བསམ་པ་ནམ་ཡང་དྲན་གྱི་མེད།ཅེས་གསལ་པོ་ཞུ་རྒྱུ་ཡིན།རྒྱ་ནག་གི་སྲིད་འཛིན་རྒྱ་གར་ལ་སླེབས་སྐབས་ཚོང་འབྲེལ་ཐོག་གནད་དོན་གཙོ་བོ་ཡོང་གི་རེད།དེ་མིན་ས་མཚམས་དང་བོད་པའི་གནད་དོན་ཐོག་གླེང་སློང་གནང་རོགས་ཞེས་ཞུ་རྒྱུ་ཡིན།གླེང་སློང་གནང་བའི་ཐོག་རྒྱ་གར་གྱིས་བོད་ཐོག་འཛིན་པའི་སྲིད་བྱུས་ཁ་གསལ་དུ་བཏང་སྟེ།བོད་རྒྱའི་དཀའ་རྙོག་སེལ་རྒྱུར་རམ་འདེགས་དང་མཐུན་འགྱུར་གནང་རོགས་ཞེས་འབོད་སྐུལ་ཞུ་རྒྱུ་ཡིན།སྤྱིར་བཏང་བོད་རྒྱའི་དཀའ་རྙོག་སེལ་རྒྱུའི་ལྡེ་མིག་ནི་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཆགས་ཀྱི་ཡོད།དེ་བཞིན་རྒྱ་གར་དང་རྒྱ་ནག་གཉིས་ཀྱི་འབྲེལ་བ་དམ་ཟབ་དང་ཡར་རྒྱས་ཡོང་རྒྱུར།བོད་པའི་དཀའ་རྙོག་སེལ་ན་དེ་ལྡེ་མིག་གཙོ་བོ་ཆགས་ཀྱི་ཡོད།